Návrh rozhodnutia Rady ktorým sa mení a dopĺňa rozhodnutie Rady zo 16. decembra 1980, ktorým sa ustanovuje poradný výbor pre program fúzie /* KOM/2005/0068 v konečnom znení */





Brusel, 2.3.2005 KOM(2005) 68 v konečnom znení Návrh ROZHODNUTIA RADY ktorým sa mení a dopĺňa rozhodnutie Rady zo 16. decembra 1980, ktorým sa ustanovuje poradný výbor pre program fúzie (predložená Komisiou) ODÔVODNENIE 1. Výskum fúzie magnetickou izoláciou je jedným z odvetví jadrovej energetiky uvedeným v článku 4 Zmluvy o založení Európskeho spoločenstva pre atómovú energiu (Euratom). Nasledujúcimi rozhodnutiami Rady od Úvodného výskumného a vzdelávacieho programu Euratomu v roku 1958, program fúzie Spoločenstva je určený na zahrnutie všetkých prác vykonaných v oblasti termonukleárnej fúzie magnetickou izoláciou v členských štátoch a tretích krajinách, ktoré sú plne zapojené do Euratomu[1]. 2. Na základe článku 7 ods. 4 Zmluvy o Euratome Komisia zabezpečí vykonávanie programu fúzie. Komisii pomáha poradný výbor s cieľom implementovať program fúzie. 3. Poradný výbor (CCFP) bol zriadený podľa článku 4 rozhodnutia Rady 4151/81 ATO 103 zo 16. decembra 1980, ktorý tiež stanovuje jeho rokovací poriadok, najmä vrátane systému váženia hlasov ako je stanovené v článku 14. Poradný výbor bol znovuzriadený nasledujúcimi rozhodnutiami, ktorými sa prijímajú osobitné programy výskumu a vzdelávania Euratomu vzhľadom k uvedenému rozhodnutiu z roku 1980. CCFP bol 17. 11. 1999 premenovaný na CCE-FU, keď sa podľa článku 12 rozhodnutia Rady zo 16. decembra 1980 prijal jeho rokovací poriadok. 4. Rozhodnutie Rady 2002/668/Euratom[2] z 3. júna 2002 zriadil šiesty rámcový program Euratomu v oblasti jadrového výskumu a vzdelávania, ktorý taktiež prispieva k vytváraniu Európskeho výskumného priestoru (2002 až 2006). 5. Na základe článku 6.2 rozhodnutia Rady 2002/837/Euratom z 30. septembra 2002[3], Komisii pomáha poradný výbor na implementáciu aspektov týkajúcich sa fúzie osobitného programu (Euratom) pre jadrový výskum, rozvoj a vzdelávanie (2002-2006). Zloženie poradného výboru a podrobné operačné pravidlá a postupy, ktoré sa naňho uplatňujú, vrátane systému váženia hlasov, sú založené na rozhodnutí Rady zo 16. decembra 1980. 6. Volebné práva CCE-FU (bývalom CCFP) boli zmenené a doplnené zodpovedajúcim spôsobom po pristúpení každého nového členského štátu. Volebné práva boli naposledy zmenené a doplnené po rozhodnutí Rady 95/1/ES EURATOM, ESUO z 1.1.1995, po pristúpení Rakúska, Fínska a Švédska a boli ustanovené v priloženej prílohe 1. Po žiadosti gréckej delegácie pri výbore CCE-FU, CCE-FU jednomyselne odporúčalo v júni 2002 zmeniť a doplniť systém váženia hlasov vo výbore tak, aby bol podobný volebnému systému, ktorý sa uplatňuje v rámci Európskej dohody o vývoji fúzie (EFDA[4]). Odporúčanie CCE-FU viedlo k tomu, že volebné práva Grécka, Írska a Fínska boli upravené z jedného hlasu na dva hlasy pre každého. Komisia prijala navrhovanú zmenu a doplnenie konečnou verziou dokumentu 27/3/03 – KOM(2003)149, ale Rada ho ešte neprijala. 7. Po pristúpení desiatich nových členských štátov 1.5. 2004 a so zreteľom na Akt[5] týkajúci sa podmienok ich pristúpenia z 23.9. 2003, najmä na jeho článok 51, ktorý vyzýva na prispôsobenie sa pravidlám výborov zriadených pôvodnými Zmluvami a ich rokovacích poriadkov nevyhnutných k pristúpeniu, by sa malo uskutočniť čo najskôr po pristúpení, CCE-FU jednomyseľne odporúčal 21. októbra 2004 zmeniť a doplniť zodpovedajúcim spôsobom systém váženia hlasov. 8. Vzhľadom na uvedené skutočnosti, Komisia navrhuje Rade: - rozhodnúť o zmene a doplnení rozhodnutia Rady zo 16. decembra 1980, ktorým sa ustanovuje Poradný výbor pre program fúzie. Návrh ROZHODNUTIA RADY ktorým sa mení a dopĺňa rozhodnutie Rady zo 16. decembra 1980, ktorým sa ustanovuje poradný výbor pre program fúzie RADA EURÓPSKEJ ÚNIE, so zreteľom na Zmluvu o založení Európskeho spoločenstva pre atómovú energiu, najmä na štvrtý odsek článku 7, so zreteľom na rozhodnutie Rady 2002/668/Euratom[6] z 3. júna 2002 o šiestom rámcovom programe Euratomu v oblasti jadrového výskumu a vzdelávania, ktorý taktiež prispieva k vytváraniu Európskeho výskumného priestoru (2002 až 2006), so zreteľom na rozhodnutie Rady 2002/837/Euratom[7] z 30. septembra 2002, ktorým sa prijíma osobitný program (Euratom) v oblasti jadrového výskumu a vzdelávania (2002-2006), najmä na článok 6.2, v ktorom sa ustanovuje, že pri implementácii osobitného programu pomáha Komisii poradný výbor a že pre aspekty týkajúce sa fúzie sú zloženie tohto výboru a podrobné rokovacie poriadky uplatniteľné tak, ako je ustanovené v rozhodnutí Rady zo 16. decembra 1980, so zreteľom na Akt[8] o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a na úpravy zmlúv, na ktorých je založená Európska únia, najmä na jeho článok 51, so zreteľom na rozhodnutie Rady 4151/81 ATO 103 zo 16. decembra 1980, ktorým sa zriaďuje Poradný výbor pre program fúzie, najmä na jeho článok 14, ktorým sa stanovuje volebný systém pre tento výbor, naposledy zmeneného a doplneného rozhodnutím Rady 95/1/ES Euratom , ESUO z 1. januára 1995[9], keďže: Poradný výbor pre program fúzie (CCE-FU) má doručiť svoje stanoviská v zmysle systému váženia hlasov, ktorý sa týka §5.g) rozhodnutia Rady zo 16. decembra 1980, o „ určení prioritných činností vzhľadom na pridelenie preferenčnej podpory “. Poradný výbor pre program fúzie (CCE-FU) jednomyseľne odporúčal 21. októbra 2004 aktualizovať systém váženia hlasov, ktorý by sa mal uplatňovať vo výbore uvedenom v článku 14 rozhodnutia Rady zo 16. decembra 1980 pokiaľ ide o aspekty týkajúce sa fúzie, aby zahŕňali volebné práva nových členských štátov po ich pristúpení. So zreteľom na uvedené skutočnosti je v súčasnosti potrebné upraviť systém váženia hlasov podľa rozhodnutia Rady zo 16. decembra 1980, ktorým sa zriaďuje Poradný výbor pre program fúzie, ROZHODLA TAKTO: Jediný článok V odseku 14 rozhodnutia Rady zo 16. decembra 1980, ktorým sa zriaďuje Poradný výbor pre program fúzie, sa dve posledné vety nahrádzajú týmto textom: “Stanoviská týkajúce sa písm. g) v odseku 5 sa prijmú podľa tohto systému váženia hlasov: Belgicko | 2 | Česká republika | 2 | Dánsko | 2 | Nemecko | 5 | Estónsko | 1 | Grécko | 2 | Španielsko | 3 | Francúzsko | 5 | Írsko | 2 | Taliansko | 5 | Cyprus | 1 | Lotyšsko | 1 | Litva | 2 | Luxembursko | 1 | Maďarsko | 2 | Malta | 1 | Holandsko | 2 | Rakúsko | 2 | Poľsko | 3 | Portugalsko | 2 | Slovinsko | 1 | Slovensko | 2 | Fínsko | 2 | Švédsko | 2 | Spojené kráľovstvo | 5 | Švajčiarsko | 2 | Celkom | 60 | Na prijatie stanoviska sa vyžaduje 31 hlasov najmenej štrnástich delegácií.” V Bruseli Za Radu predseda [1] Spolupráca so Švajčiarskom v tomto odvetví je založená na dohode uzavretej medzi Euratomom a Švajčiarskou konfederáciou 30. mája 1979 (Ú. v. ES č. L 242, 4.9.1978, s. 2); spolupráca s Bulharskom v tomto odvetví je založená na Memorande o porozumení medzi Európskymi spoločenstvami a Bulharskom o pridružení Bulharska do šiesteho rámca Európskeho spoločenstva pre výskum, technický rozvoj a demonštračné činnosti, s prispievaním k tvorbe Európskeho výskumného priestoru a inovácie (2002-2006) a k šiestemu rámcovému programu Európskeho spoločenstva pre atómovú energiu (Euratom) pre výskum a odbornú prípravu v oblasti jadrovej energetiky, taktiež prispievaním k tvorbe Európskeho výskumného priestoru (2002-2006), podpísaného 29.10.2002 a ktorý nadobudol účinnosť 24.2.2003, Ú. v. EÚ C 64, 18.3.2003, s. 23; spolupráca s Rumunskom v tomto odvetví je založené na Memorande o porozumení medzi Európskymi spoločenstvami a Rumunskom o rumunskom pridružení do šiesteho rámca Európseho spoločenstva pre výskum, technický rozvoj a demonštračné činnosti, s prispievaním k tvorbe Európskeho výskumného priestoru a inovácie (2002-2006) a do šiesteho rámcového programu Európskeho spoločenstva pre atómovú energiu (Euratom) pre jadrový výskum a činnosti vzdelávania, taktiež s prispievaním k tvorbe Európskeho výskumného priestoru (2002-2006), podpísaného 29.10.2002 a ktorý nadobudol účinnosť 29.10.2003, Ú. v. EÚ C 64, 18.3.2003, s. 19. [2] Ú. v. ES L 232, 29.8.2002, s. 34. [3] Ú. v . ES L 294, 29.10.2002, s. 74. [4] Dohoda bola zahrnutá v rozhodnutí Komisie K(1999) 612 zo 17.3.1999 a bola zmenená a doplnená rozhodnutiami Komisie K(1999) 3230 z 12.10.1999, K(1999) 1725 z 3.7.2000, K(2002) 1813 z 7.3.2002 a K(2004) 1385 zo 16.4.2004. [5] Ú. v. ES L 236, 23.9.2003, s. 33. [6] Ú. v. ES L 232, 29.8.2002, s. 34. [7] Ú. v. ES L 294, 29.10.2002, s. 74. [8] Ú. v. EÚ L 236, 23.9.2003, s. 33. [9] Ú. v. ES L 1, 1.1.1995, s. 1.